
ACTE  UNICH 


Sala  d'una  casa  de  pagès,  ab  parets  emblanquinades. 

Porta  d'entrada  a  la  dreta  lateral.  Al  mitj  del  fons,  finestra  que  dóna  al 

camp.  A  l'esquerra  lateral,  porta  petita  d'una  sola  fulla,  que  s'obri 

cap  a  l'escena. 

Un  llit  antich,  gran,  ab  capsalera  alta,  parat  al  cantó  de  l'esquerra  de 

manera  que  ho  toqui  a  les  parets. 
Penjant  del  sostre,  enfilades  de  tomàquets,  cebes,  alls  y  una  penca  de 

cansalada. 
Dugués  cadires  de  palla 
Es  de  nit:  plou  y  trona. 


PAU  y  PERE  ab  trajos  de  ciclista.  NOFRE,  hostaler,  ab  una  llumenera 


NoFRE       (iVeuhen?  Aquesta  és  la  sala 


que  pels  forasters  de  fóra 
tenim  ab  un  llit  ben  tou 
com  no  els  donen  en  cap  fonda 
de  tres  horas  al  voltant, 
si  d'acàs  alguna  en  troben. 


ESCENA  PRIMERA 


encesa.  Surten  per  la  dreta. 


Pau 
Pere 


(Alaba't,  ruch.) 

íQuina  nit! 


Pau 


iQuina  manera  de  ploure! 
Això;  talment  del  diluvi 
sembla  l'edició  segona. 
Ja  pots  ben  dirho,  amich  Pere, 

Bon  ruixat  per  les  granotes. 
NoFRE       Això  no  és  rès.  No  s'espantin. 
S'espanten  per  poca  cosa. 
Tot  plegat  un  cap  de  núvol. 
Allò  que's  diu,  quatre  gotas. 

(Deixant  la  llumenera  en  terra  y  tancant  la  finestra.) 

Pau  Vaya  unes  gotas,  idimoni! 

Pere         Plou  a  cantis. 

Pau  Plou  y  trona,   (uampech  y 

Pere         Y  llampega. 

NoFRE  Natural. 

Quan  dalt  del  cel  s'esvaloten 

per  tronar,  primer  llampeguen. 
Pau  Es  una  tempestat  grossa. 

NoFRE       jUy!...  jQue  són  espantadissos 

els  senyors  de  Barcelona! 

Miri:  un  any,  per  Santa  Tecla, 

va  descarregà  una  trompa 

d'aygua  damunt  de  la  vila, 

que'l  Llobregat  y  el  riu  Noya, 

que's  troben  a  Martorell, 

no  tenien  pas  prou  gorja 

pera  engolir  la  riuada. 

La  palanca  de  cà'l  Ronsa, 

l'estacada  d'en  Magí 

y  el  tancat  del  Noy  d'en  Bota, 

tot  va  anà  avall  sens  destorbs: 

y  aquí  meteix,  per  la  porta 

entrava  l'aygua,  talment 

com  si  fos  una  resclosa. 

Jo  dormia  aquí,  estirat 

a  terra,  com  m'acomoda: 

de  sobte  sento  que  m'alsen 

dolsament,  y  em  veig  el  sostre 

a  un  pam  del  nas;  ^saben  què  era? 

Que,  plena  d'aygua  l'arcova, 

bo  y  dormint,  ab  la  riuada 

jo  prenia  un  bany  per  forsa. 
Pere         ^  no  vàreu  espantarvos? 
NoFRE      ^jjo,  espantarme?  jCa!  Ni  gota. 

Vaig  esperar  que  baixés 

el  riu,  y  al  cap  de  dos  hores 

tornava  a  dormir  tranquil, 

fresch  y  nèt  com  una  rosa. 
Pau  Vaja,  us  vau  banyar  de  franch. 

NoFRE       Cregui'm  a  mi  y  prengui'n  nota. 

(Posantli  la  mà  damunt  l'espatlla.) 

Fins  que's  vegi  a  quatre  passes 

el  cap  fet  una  escarxofa 

tallat  pel  coll  en  rodó, 

no  s'espanta  may  un  home. 
Pere         (jVaya  quin  consol  de  tripes!) 
Pau  (jVaya  quina  poca-solta!) 

NoKRE       Bueno:  si  no  volen  rès, 

jo  me'n  vaig  cap  a  la  joca. 
quina  hora  els  cridaré? 
Pere         Fins  que  despertem. 
NoFRE  Bona  hora. 

Per  mi  dormin  tant  com  vulguin 

que  no'ls  torbaré  pas  gota 

encara  que  no  despertin 

fins  al  dissabte  de  Glòria. 

Bona  nit  y  que  descansin. 
Pau  Gràcies 
Pere  Igualment. 
NoFRE  La  porta, 

segons  costum  de  la  casa, 

la  tanco  per  part  de  fòra. 

Si  per  rés  em  necessiten, 

no  més  han  de  cridar:  jNofre! 

(Se'n  va  tancant  ab  clau.) 


ESCENA  II 

PAU  y  PERE,  que,  creuats  de  brassos,  es  queden  mirantse  l'un  a  l'altre. 
Llarga  pausa. 

Pau  íQuè  me'n  dius  d'això,  tu,  Pere? 

Pere         íQuè  me'n  dius  d'això,  tu.  Pau? 
Pau  Jo  em  sembla  que  això  és  un  cau. 

Pere         Jo  crech  qu'és  una  ratera 

de  lladres  y  d'assassins, 

que,  lluny  de  ciutat  y  vila, 


com  que  ningú  aquí  els  vigila, 

maten  als  barcelonins 

que  això  prenen  per  posada; 

y  de  la  carn  ab  desgarro 

dels  morts  ne  fan  greix  de  carro 

o  alguna  estranya  pomada. 

També  penso  el  mateix  jo, 

sense  que  m'ho  prengui  a  mofa. 

«i Lo  cap  com  una  escarxofa 

tallat  pel  coll  en  rodó!» 

Ha  dit. 

La  frase  notòria 
que  fa  qu'ls  sentits  l'encertin, 
es  la  de:  «jque  no's  despertin 
fins  al  dissabte  de  Glòria!» 
iQuè  farem,  Pau? 

^Què  fem,  Pere? 
No  sé  què  fer  ni  què  dí. 
Lo  mateix  em  passa  a  mi. 
Hem  caygut  a  la  ratera. 
[Quina  excursió! 

iQuin  record! 
jQuina  hassanya! 

iQuina  feta! 
May  més  munto  en  bicicleta 
si  d'aquí  escapo  per  sort. 
Jo  t'ho  deya,  y  tu,  tossut, 
cops  als  pedals  ab  fatlera. 
Jo  prou  cridava  al  darrera: 
— No  ens  allunyem,  que'està  brut 
el  cel,  tindrem  un  tropell. 
Amenassa  tempestat... 
Tu,  res:  no  m'has  escoltat, 
y  aquí  hi  deixarem  la  pell. 
iQui's  podia  anà  a  pensarse 
aquesta  tamborinada 
de  llamps,  trons  y  pedregada 
que  n'hi  ha  perofegarse! 
íQui  es  podia  presumí 
que  al  mitj  de  la  carretera, 
no  podent  tornà  endarrera, 
vindríem  a  parà  aquí; 


ahont  clarament  considero, 

perquè  el  que's  veu  em  convens, 

que  morirem  com  a  béns 

degollats  al  matadero! 
Pere         Ja  pots  dirho,  qu'és  aixís. 
Pau  Perquè  aixís  ho  veig,  ho  penso... 

Però  en  fi,  perxò  no'm  llenso 

a  un  desespero  precís. 

A  lo  hechOy  pecho.  Ja  està. 
Pere         Això  és  lo  que'l  ditxo  diu. 

Pero  milió  és  fer  l'ull  viu 

buscant  per'hont  escapà. 

(jNo't  sembla  pensada  bona? 
Pau  Bona,  si;  però  repara 

que  la  festa  costa  cara. 
Pere         ^jPer  què? 

Pau  Perquè  ^qu\  ens  abona 

les  bicicletes,  jpobretes! 

que  hem  deixat  abaix  la  cuyna? 

Això  es  lo  que  m'amohina. 
Pere         jAhont  surts  ab  les  bicicletes! 

Fugim,  noy,  perquè  el  temps  vola 

y  si  massa  ens  aturem 

potser  després  no  podrem. 

Jo  ja'm  veig  a  la  cassola. 

Aquesta  posada  es  cova 

de  lladres,  creume,  Pauhet. 

Són  assassins,  és  un  fet. 

En  tinch  claríssima  prova. 
Pau  jHome,  tant  com  assassins!... 

Potser  nostre  cap  delira. 
Pere         En  tinch  proves. 
Pau  jQuines! 
Pere  jMira! 

jPerquè  ens  han  tancat  per  dins! 

(Senyalant  la  porta.) 

Pau  Ab  això  si:  tens  rahó. 

La  prova  resulta  seria. 

Pere         Creume,  Pau:  no  es  una  dèria. 
Tinch  la  plena  convicció 
de  que  aquí  es  maquina  un  crim 
y  jay,  pobretS;  si  es  que'ns  hi  atrapen! 

Fugim,  que  dels  que  s'escapen 

alguns  se'n  salven,  fugim. 

Fugim,  si:  iperò  per  hont, 

si  estem  tancats  y  barrats? 

Busquem  pels  quatre  costats, 

buscant,  tot  se  troba,  al  món. 

Aquesta  finestra...  (La  del  fons.) 

Si: 

ja  estem  lliures  sens  enfado. 

Obrimla,  però  ab  cuidado, 

perquè  ens  podrien  sentí.  (L'obren.) 

Ja  no  plou;  està  serè. 

No  hi  ha  lluna  y  és  fortuna, 

perquè  una  nit  sense  lluna 

és  lo  que  més  ens  convé. 

^Ld.  finestra  es  alta? 

No: 

és  de  regular  alsada. 
Sota  hi  ha  una  empalissada 
que'ns  vindrà  d'allò  milió 
per  saltà  a  baix  a  l'eixida. 
Un  cop  a  baix,  ja  no  peno. 
Primé  explorem  el  terreno 
y  assegurem  la  sortida. 
^No'i  sembla? 

Baixa  primé. 
Avisa'm  y  baixo  jo. 
iSobre  tot  no  tinguis  pó! 
Jo,  ni  gota. 

Agafa't  bé. 

No  caiguis.      (Pere  salta  per  la  finestra,  Pau  l'ajuda.) 

No. 

Ves  baixant 
a  poch  a  poquet...  No  implica 
que  baixis  de  mica  en  mica... 
jPensa  qu'estich  esperant! 
Pensa  que  jo  quedo  aquí 
guardante  la  retirada. 
Pensa... 

iQuè  tanta  pensada! 
Per  ara  deixa'm  fé  a  mi.  (Desapareix.) 

ESCENA  III 

PAU  sol.  Després  lladruchs  de  gos  y  PERE  dins. 

Pau  ^Ja  és  baix?  Si.  La  foscó  el  tapa. 

No'l  veig;  però  s'endevina 

el  bulto  de  la  persona. 

Veyam  si  troba  sortida 

per  un  puesto  o  altre,  per 

fugir  d'aquest  niu  de  vibres. 

Perdérem  les  bicicletes 

però  salvarem  la  vida. 

que  això,  per  un  home,  és 

la  joya  que  més  s'estima. 

Res  se  sent.  Veyam... 
Gos  (Dins.)  iBub!  iBub! 

Pau  jMalament!  Un  gos  que  crida. 

Gos  iBub!  Bub! 

Pau  jAixís  t'escanyessis! 

Pere        (Dins.)  jPauhet,  ajuda'm! 
Pau  iEstira't! 

iDom  la  mà! 
Pere        (oins.)         jMalehit  gos! 

jSe'm  menja  les  pantorrilles! 

jAjuda'm,  Pauhet,  ajuda'm! 
Gos         iBub!  iBub! 
Pere        (Dins.)  iQue'm  mossega! 

Pau  iArriba! 

Apuntala't  bé  les  cames, 

dona't  ayre  y  esbranzida.       (oonantii  la  mà.) 

iUna,  dos,  tres!  Ja  ets  a  salvo. 

Pots  ben  dir  que'm  déus  la  vida.  (Pere  entra.) 

ESCENA  IV 

PAU  y  PERE 

Pere        iValga'm  tots  els  sants  y  santes 
del  calendari!  {Caram! 
iAixò  son  sustos  majúsculs 

que  fan  que's  glassi  la  sanch! 
Pau  Estàs  més  groch  que  la  sofra. 

Pere,  ^que  t'has  espantat? 
Pere         Home,  no  n'hi  ha  per  menos: 

posa't  al  meu  puesto,  Pau. 
Pau  No  hi  tinch  cap  inconvenient. 

Passa  aquí.  (Fentio  passà  al  seu  puesto.) 

Pere  No  siguis  gat, 

y  escolta,  que'l  cas  es  serio. 
Pau  Parla:  ja'm  tens  escoltant. 

Pere         A  l'eixida  hi  ha  un  sereno 

de  Terranova  ab  caixals, 

que,  molt  més  que  ganivets, 

són  navajes  d'afaytar. 
Pau  Vaja,  si,  un  barbé  econòmich, 

quinze  cèntims  y  ja  està. 
Pere         jQuin  modo  de  repelarme! 

Es  veu  qu'és  aficionat 

a  les  cames.  Si  em  descuido... 
Pau  Bé,  però  tu,  al  cap  d'avall 

^:què  has  vist? 
Pere  No  he  vist,  he  sentit, 

(Palpantse  les  cames.) 

Aquell  no  deixa  mirar. 
Gos  (Dins)    jBub,  bub! 

Pehe  íNo'I  sents,  quina  veu 

de  drapayre  enrogallat? 
Pau  ^Es  dir,  que  tot  s'ha  perdut? 

Pere         Tant  com  perdut  no  ho  dich  pas: 

pues  ara  penso  una  cosa. 
Pau  Què  penses,  digues,  veyam. 

Pere         Penso  que  potser  nosaltres 

meteixos  hem  abultat 

les  circunstancies  presents 

ab  mil  pensaments  estranys, 

y  potser  l'hostaler  sigui 

una  persona  com  cal. 
Pau  Ben  mirats,  fins  ara,  no 

tenim  motius  declarats 

per  fugir. 

Pere  Això  el  que  dich. 

Pau  Dispensa:  jo  ho  deya  abans. 

Pere         jNo't  he  pas  sentit  dir  rès! 

Pau  Ho  pensava,  qu'és  igual. 

Però  com  tu  per  tot  veyes 
fantasmes,  morts  y  punyals, 
jo,  per  tu... 

Pere  Donchs  jo  el  mateix. 

Jo,  per  tu,  de  grau  en  grau, 
m'exaltava  y  engrandia 
la  situació. 

Pau  Resultat: 

que  tot  és  rès.  Que  podem 
dormir  tranquils  fins  demà 
dematinet,  y  ab  la  fresca, 
després  de  ben  esmorsat, 
muntar  nostres  bicicletes, 
y  a  cops  de  pedal,  avall, 
ab  tota  calma  y  regalo, 
al  Club  a  trobà  els  companys 
per  explicarlos  la  feta 
ab  tots  els  pèls  y  senyals. 

Pere         Això  meteix,  més  o  menos, 
és  lo  que  penso. 

Pau  Donchs,  au, 

al  llit,  que  les  nits  són  curtes 
y  el  temps  ens  passa  parlant 
que  ni  menos  es  repara, 
y  una  hora  aparenta  un  quart. 

Pere         Tens  rahó.  Jo  ni  em  despullo. 

Pau  Ni  jo  tampoch.  Tant  se  val. 

Pere         D'aquí  un  parell  o  tres  d'hores 

el  dia  ja  apuntarà. 
Pau  A  les  quatre  vintisís 

surt  el  sol. 

Pere  .  Donchs  ves  comptant: 

no  tindrem  temps  d'adormirnos 
ni  tampoch  per  despertar. 

Pau  Jo  dormiré  més  despressa. 

Pere         Donchs  més  prompte  acabaràs. 

Lo  que  per  un  cantó  es  guanya 
per  1  altre  es  pert,  és  provat, 
aquest  llit  és  tou? 

Pau  (Paipantio)  Molt  tou. 

Un  poquet  menos  que'ls  banchs 

del  passeig  de  Gracia. 
Pere  jMosca! 

coixí  és  de  plomes? 
Pau  jCa! 

De  plomilles  d'acer. 
Pere  jHome, 

no  siguis  exagerat! 
Pau  Siga  com  siga,  ja  hi  sóch. 

(Pujant  d'un  salt.) 

Pere         ^Vols  dir  que  no  hi  ha  habitants, 

en  aquest  palacio? 
Pau  ^Pusses? 
Pere         Això  meteix. 
Pau  No  ho  crech  pas. 

Pere         ^Pqv  què  ho  dius? 
Pau  Perquè  les  xinxes 

ja  se  les  hauràn  menjat. 
Pere         jPauhet,  no  siguis  cotxino! 
Pau  No  miris  prim,  ja  veuràs, 

com  més  serem,  més  riurem: 

y  si  vols,  puja. 
Pere  D'un  salt.  (hí  puja.) 

Pau  (íEstàs  bé? 

Pere  Psé...  Aixís,  aixís. 

Lo  que  mal  efecte  em  fa 

es  el  llum  posat  a  terra. 

Es  enterament  igual 

que  si  vetlléssim  un  mort. 

Pau  íNo  fem  bromes!   (Saltant  del  int  per  la  part  dreta.) 

Pere  No'n  faig  pas. 

Pau  jAb  això  no  hi  vull  tontades! 

jDe  morts  no  me'n  parlis  may! 
Pere         ^Ei  fan  por? 
Pau  Em  fan  respecte. 

Pere         ^Donchs  digues  que  per  Tots-Sants 

no  vas  a  veure  el  Tenorio? 
Pau  No  més  la  primera  part. 

Després  de  matà  al  Mejía 

y  al  Comendador,  me'n  vaig. 
Pere         jVaya  una  por! 
Pau  Què  vols  ferhi, 


és  una  debilitat. 
Tothom  té  una  flaca  o  altra. 
Pere         jAquí  me  tienes,  don  Juan! 

(Posantse  dret  damunt  del  llit  y  cobert  ab  el  llensol.) 

Pau  \No  juguis,  Peret,  no  juguis! 

Pere         Lo  que  se'm  fa  més  estrany 

és  que  fa  poch  no  tenies 

la  por  d'ara.  Jo  he  baixat 

a  l'eixida,  y  tu,  ben  sol 

y  tranquil,  sens  cap  esglay, 

t'has  quedat  aquí.  ^Com  és 

qu'ara  estàs  tant  esverat? 
Pau  Home,  jo  m'esplicaré... 

No  soch  valent  ni  covart, 

però  hi  han  coses  que...  vaja, 

no  sé  si  em  sabré  esplicar, 

però,  segons  com  se  miren... 

Tu  també  t'has  espantat 

ab  l'hostaler. 
Pere  Si,  no  ho  nego: 

però  ara  ja  estich  xarmant. 

Ara  no  veig  cap  motiu 

per  espantarse,  y  per...  üAy!! 

,  (Gran  crit  d'espant.) 

jEn  aquell  recó  es  belluga 
alguna  cosa! 

(Senyalant  el  recó  de  la  dreta  del  fondo  y  baixant  del  llit 
per  l'esquerra.) 

Pau  jCaram! 

(D'un  salt  puja  al  llit  per  la  dreta.) 

Pere         jEs  belluga!  jNo  hi  ha  dubte! 

(Amagantse  sota'l  llit.) 

Pau  iJo  no  hi  veig  res!  jAh,  ja  hi  caich! 

jLa  sombra  del  llum!  ^No  ho  veus? 
Pere         jVols  dir,  noy,  que!... 
Pau  jVes  mirant! 

Com  la  claror  ve  de  terra, 

tot  resulta  més  estrany. 

Veig  que  ets  molt  espantadís. 
Pere         jEspantadís,  jo!  No.  jMay! 

Lo  que  passa  és  que...  ^iM'entens? 

Si  m'agafa  descuiciat 

una  cosa,  y  no  ho  medito... 
De  promte  m'estranya  y  ^sabs? 
jNo  sé  si  m'esplico! 

Pau  Si: 

lo  mateix  que  un  papa-gall 
t'espliques,  ni  mes  ni  menos. 

Pere         Donchs...  ja  està  tot  esplicat. 

Pau  Entesos,  Peret,  entesos. 

Ets  un  nuevo  Castelar. 
Veig  que  de  teves  a  meves, 
Tassumpto  està  ben  igual. 

Pere         Bueno,  donchs,  no'n  parlem  més. 
Ara,  lo  que  hem  de  mirar 
és  del  modo  y  la  manera 
que  podem,  sens  més  afanys, 
passà  el  que  falta  de  nit. 
Si  tinguéssim  un  billar 
podríem  fer  caramboles. 

Pau  Justa,  noy,  endevinat. 

Y  si  tinguéssim  tablero, 
podríem,  ben  assentats 
a  terra,  fé  una  partida 
d'ajedrez.  Però  és  el  cas 
que,  no  tenint  lo  que'ns  falta, 
tindrem  de  fer  festa,  (:sabs? 

Pere         Lo  que  sé  és  que  m'aborreixo. 
No  tinch  sòn,  y... 

Pau  Ja  en  tindràs: 

això  ve  sense  adonarse'n... 
La  sòn  va  y  ve  d'un  plegat. 
(iTornemse'n  al  llit? 

Pere  No:  espera, 

primerament  vull  mirar 
com  està  aquest  territori 

Pau  (jAra  et  recordes?... 

Pere  Veuràs: 
nunca  es  tarde  cuando  llega. 

Pau  Si,  quan  no  s'arriba  tart. 

^No  has  explorat  el  terreno 
per  baix? 

Pere  Doncs  ara  per  dalt 

just  és  que's  miri  y  s'apami. 

Pau         Ja  pots  comensà  a  apamar. 

Feina  et  dono. 
Pere  dQue  tens  por? 

Pau  Por,  no:  però... 

Pere  iQue  ets  estrany! 

jRès  t'espanta!  jRès  t'atonta! 

Jo,  en  cambi... 
Pau  Si:  tu  ets  un  gran 

batallador...  Un  Don  Pedró 

el  Cruel  ab  tots  sos  detalls. 

Rès  t'espanta.  Rès  t'atura... 

y  una  sombra  t'ha  espantat. 
Pere         Un  cop  és.  una  vegada: 

però  no  sempre... 
Pau  Veuràs, 

confessem:  La  por  va  a  mitjes. 
Pere         Ab  mi  no  resa  el  refrà. 
Pau         Donchs,  vaja:  La  por  va  a  enter  os. 

(jT'agrada  l'adob? 
Pere  No,  Pau. 

Que  la  por  guarda  la  vinya, 

hi  estich  conforme  y  cabal: 

però  rès  més. 
Pau  Bueno,  vaja, 

arreglem  pels  dos  costats, 

aquest  refrà  que't  molesta, 

y  diguem,  ben  clà  y  ben  alt: 

— La  por  guarda...  bicicletes. 
Pere         Ara  l'hem  endevinat. 
Pau  Si  no  sigués  pels  bicicles, 

ja  fóra...  camí  d'Oràn. 
Pere         jA  l'Àfrica  vols  anarte'n! 
Pau  Això  es  diu,  pero  no's  fa. 

Lo  que  hem  de  fé  és  dormí  un  rato. 
Pere         Primé,  espera't.  Ja  veuràs. 

Aquí  hi  ha  una  porta  que 

no  l'havíem  reparat.  (La  de  l  esquerra.) 

Pau  Tens  rahó. 

Pere  Vull  veure  ahont  dóna. 

Pau  Si:  veyes  ahont  dóna  pas. 

(Pere  hi  entra.) 

ESCENA  V 

PAU.  Tot  seguit  PERE. 

Pau  Si  la  vritat  s'ha  de  dir, 

lo  qu'és  jo  río  les  tinch  totes. 
Pere         (sortint.)  Pau;  amich  meu,  ^vols  saber 

aquesta  porteta  ahont  dóna? 

Vina,  y  tu  mateix  veuràs, 

lo  que  dóna  la  tal  porta, 

(Acostantshi  y  tapantse  el  nas.) 

Pau  iJa  t'entench!  No  parlis  més. 

Tàncala  per  part  de  fòra... 

Tàncala,  que  no  respiri, 

y...  vaja,  deixemho  córrer: 

lo  peor  es  meneallo 

no  sent  aygua  de  Colònia. 
Pere         jEstem  lo  que's  diu  de  pega! 

Quina  situació  més...  tonta. 
Pau  La  vritat  és  que  aquí  estem 

a  una  hora  y  mitja  o  dos  hores 

lluny  de  ciutat  o  de  vila, 

y  a  la  voluntat  d'un  home 

que  té  més  fatxa  de  llop 

que  d'autèntica  persona. 
Pere         Això  no  t'ho  nego,  Pau: 

no  t'ho  nego  gens  ni  gota. 

De  lleig,  l'hostalé  ho  és  molt. 
Pau  Més  que  molt.  Es  lleig  de  sobres. 

Es  un  Ravachol  del  Parque. 
Pere         jY  quina  veuassa!  (imitantio.) 
Pau  iOrossa! 
Pere         jQuina  mirada! 
Pau  De  fiera. 

Pere         jQuin  nas!  ^L'has  vist? 
Pau  D'escarxofa. 
Pere         ;Quines  orelles! 
Pau  De  burro. 

Pere         jQuina  boca! 
Pau  De  guardiola. 

Pere         jQuin  caminar! 
Pau  jDe  gegant! 

Pere        jQuin  pit  més  pelut! 

Pau  D'alfombra. 

En  fi,  tot  ell  es  un  llop. 
Pere         ^Un  llop  marí? 
Pau  Si;  una  foca 

que  fóra  y  dintre  de  l'aygua 

tot  lo  que  pesca  ho  devora. 
Pere         Aquest  es  nostre  final: 

pescarnos  com  a  granotes 

en  nit  de  pluja,  y  morir 

en  carn  viva:  la  pell  fòra. 
Pau  Home,  per  Tamor  de  Déu, 

no  diguis  aquestes  coses... 

Fas  posar  pell  de  gallina 

y  tot  lo  cos  em  trastornes. 

Conversem  de  coses  varies 

més  0  menos  agradoses. 
Pere         Si  vols  distreure't,  llegeix 

lo  que  El  NoticierO  porta.    (Lí  dóna  un  número.) 

Pau  ^Qu'és  d'avuy? 

Pere  No:  de  demà 

si  et  sembla. 
Pau  jQuina  resposta! 

Pere         jQuina  pregunta,  dich  jo! 

^Com  vols  que'l  compri,  jtanoca! 

en  aquesta  soletat 

y  tant  lluny  de  Barcelona? 
Pau  Lluny,  no:  però,  vaja,  si... 

Ja  comprench... 
Pere  ^jComprens  de  sobres 

que  potsé  aquest  Noticiero, 

en  la  situació  que't  trobes, 

serà  l'últim  que  podràs 

llegí  en  vida  y  en  bon'hora? 
Pau  jja  tornem  ab  la  meteixa! 

Pere         ^Com  meteixa?  Què  enrahones. 
Pau  Si,  home;  ab  la  por  d'abans, 

de  que,  si  això  és  una  cova 

de  lladres,  y  que... 
Pere  Llegeix, 

creume  a  mi,  y  deixa't  de  coses. 

Si  hem  de  morir^  morirem, 

y  bona  nit  y  bon'hora. 

(Pere  puja  al  llit.  Pau  sèu  en  una  cadira  aprop  del  llit, 
llegint  de  modo  que  la  llum  li  vingui  millor.) 

Pau  «Ayer,  entre  nueve  y  diez, 

muy  cerca  de  Badalona, 

se  encontró  el  cadàver  de 

un  joven,  del  que  se  ignora 

nombre,  estado  y  domicilio, 

por  no  haber  quien  lo  conozca.» 
Pere         Gira  full  o  tira  avall. 
Pau  «En  una  posada  o  fonda 

de  la  carretera  que 

va  de  Hostalrich  a  Qerona 

tuvo  lugar  un  suceso 

que  nos  da  patente  prueba 

del  descuido  en  que  se  hallan, 

sobre  todo  a  ciertas  horas 

de  la  noche,  los  caminos 

de  nuestra  ciudad  famosa.» 
Pere         No'l  vull  sabé  aquest  suceso. 

Llegeix,  llegeix  altres  coses, 

perquè  en  l'estat  en  que  estem... 

Gira  full. 
Pau  Girem. 
Pere  Y  acosta't 

més  cap  al  llit. 
Pau  dQue  tens  por? 

Pere         Por,  no...  Però  així,  a  la  vora, 

no  tindràs  de  cridar  tant. 

(Pau  s'acosta  fins  apoyarse  al  llit.) 

Pau  Com  vulguis,  (uegint.)  «Dicen  de  Córdoba 

que  por  los  pueblos  cercanos 
merodea  una  famosa 
partida  de  bandoleros 
mandada  por  el  Esponja, 
que  se  escapo  de  presidio; 
e  incendia,  saquea  y  roba 
haciendas  y  caminantes, 
de  noche  y  a  todas  horas. 
Aunque  la  guardià  civil 
sigue  la  pista,  no  encuentra 
nunca  ocasión  oportuna 

de  capturar  al  Esponja; 

pues,  según  parece,  tiene 

escondrijos  que  le  abonan 

en  ventorros  y  posadas 

protegiendo  su  persona.» 
Pere         Pauhet,  no  llegeixis  més. 

Aquestes  noticies  posen 

la  carn  de  gallina:  mira, 

tota  la  pell  s'esborrona.       (Mostrantii  el  bras.) 
Pau  Jo  també  estich  tremolant 

sense  que  me'n  dongui  compte. 
Pere         Ara  si  que  ho  dich  del  cert: 

hem  caigut  en  una  cova 

de  lladres,  corresponsals, 

potser,  del  famós  Esponja. 
Pau  jiVols  dir  que...? 

Pere  Creume,  Pauhet. 

Primer  dubtava  en  les  proves, 

més  ara  estich  convensut 

que  hem  caygut  a  la  garjola. 
Pau  Si  és  que  hem  de  morir,  dormim. 

Aixís  no  serà  tant  forta 

l'impressió  quan  vingui  el  jambo 

\y  xif!  ens  fassi  pilota. 
Pere         Em  sembla  que  apunta  el  dia. 
Pau  Jo  tot  ho  veig  a  les  fosques 

Pere         Donchs  jo  veig... 
Pau  Veus  llumenetes. 

Això  són  il·lusions  òptiques 

pròpies  dels  que  desvariegen. 

Potser  del  llum  ab  la  sombra 

fa  pampallugues  als  ulls 

fantasmas  que... 
Pere  Donchs,  home, 

apaga  el  llum,  y  dormim. 

Potsé  aixís... 
Pau  Idea  bona... 

Però  jo... 
Pere  Vaja,  valor. 

Pau  Valor,  valor,  ^lahont  se'n  troba? 

çiAhont  ne  vénen,  per  quets  barris? 

jSi  ab  una  bufada  forta 

rapaguéssim  desde  aquí! 
Pere  Provemho. 
Pau  Bufem  a  l'hora. 

(Tots  dos  bafen  fort.) 

Pere         No  s'apaga. 
Pau  Ni  es  belluga 

el  flamell.  iValor  y  fòra.! 

(Va  al  llum,  l'apaga  d'una  bufada  y  torna  corrents  al  cos- 
tat d'en  Pere.) 

iJa  està! 

Pere  iBravo,  Pauhet! 

Ets  un  heroe  dels  de  forsa. 
Pau  ^:Sents  quina  olor? 

Pere  De  costelles 

a  la  graella. 
Pau  (íNo  notes, 

qu'és  igual  que  carn  rostida 

d'alguna  humana  persona, 

verbi-gracia  com  nosaltres, 

cayguts  a  mans  de  \ Esponja, 

el  famoso  bandolera 

que  merodea  por  Córdoba, 

segons  diu  El  Noticiero? 

(Sempre  ab  molta  por.) 

Pere         jPau,  m'espantes! 

Pau  Pere,  acosta't. 

Al  menos  morim  plegats. 
Pere         Resem  primé  un  pare-nostre: 

a  la  voluntat  de  Deu... 
Pau         Y  bona  nit  y  bon'  hora. 

(Queden  mitj  adormits.  Pausa  llarga.) 

ESCENA  VI 

Els  meteixos  y  NOFRE,  que  entra  de  puntetes,  en  mànega  dc  camisa,  ab 
els  pantalons  arremangats  y  ab  un  gran  ganivet  de  degollar  béns. 

No  FRE       No  fem  soroll.  De  puntetes: 
aixís  no  despertaràn, 
No  els  sento:  dormint  estàn 
com  el  guix.  Fòra  etiquetes 
y  enllestim,  que'l  dia  apunta 

y  la  feyna  no's  fa  sola: 

per  poch  que'm  torbi,  un  s'amola, 

perquè  després  tot  s'ajunta. 

(Va  caminant  a  les  palpentes.) 

iPauhet!  jPauhet! 

íQuè  hi  ha,  Pere? 
jMira  qui  ve  cap  aquí! ' 
jAra  si  que  podem  dí 
que  hem  caygut  a  la  ratera! 

(a  mitja  veu  y  ab  molta  por.) 

jRepara  quin  ganivet! 
^Com  ganivet?  jUn  punyal! 
jMillor  dit;  una  destral! 
jBona  rhem  feta,  Pauhet! 
jEstem  perduts,  noy! 

Del  tot. 

jSi  cridéssim! 

iValga'ns  Déu! 
jo,  per  cridar,  no  tinch  veu. 
Jo  no  tich  ni  veu  ni  vot. 

A  mi  m'agafa  desmay! 

A  mi,  no  sé  què  m'agafa! 

Ara  ens  degolla! 

iEns  esclafa! 
No  hi  ha  salvació  ni... 

üAyü 

(Nofre,  que,  anant  acostantse  per  darrera  el  llit,  s'enfila 
en  una  cadira,  y,  apoyantse  ab  la  capsalera,  talla  un 
tros  de  cansalada  de  la  penca  que  penja  del  sostre 
sobre  meteix  del  llit.) 

iQuè  és  això?  jVaya  un  cridar! 
çiQuè  tenen? 

i  La  sanch  glassada! 
Vinch  a  tallar  cansalada 
per  preparar  l'esmorsar 

(obrint  la  finestra,  per  la  qual  entra  la  llum  del  dia.) 

iQuè  dieu? 

Lo  que  han  sentit. 
Aquí  damunt  y  hi  ha  una  penca, 
y  n'he  tallat  una  llenca 
per  ferlos  un  bon  fregit. 
•jQuin  pes  m'haveu  tret  del  cor! 

Pere         Es  dir,  que... 

NoFRE  dQue  no'ls  agrada? 

Es  molt  fresca  y  és  viada.        (Mostrant  el  tros.) 

No'n  trobaràn  pas  millor 

en  tres  hores  al  voltant: 

igual  els  dich  del  pernil. 

Es  del  porc  de  l'agutzil 

que'm  va  matar  per  Sant  Joan. 

iQue  no'n  volen? 
Pau  Si,  home,  si. 

Pere         La  pagarem  a  pes  d'or, 

tant  sols  siga  pel  recort. 

de  lo  qu#'ns  heu  fet  patí. 
NoFRE       jNo'ls  entench  gota  de  rès! 
Pau  No  cal  que'ns  entengueu  gota, 

y  escolteu  aquesta  nota, 

que'ns  interessa  a  tots  tres: 

(ai  públich.) 

La  por  del  lladre 
ja  està  pasada: 
no  més  ens  falta 
una  palmada. 

